Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3458

(2) Húsipari burkolóanyagként való felhasználásra alkalmatlan a bélkészítmény, ha — falában bármely betegségtől eredő szövetpusztulás (fekély, tályog) vagy nem parazitás eredetű szövetszaporulat (gyulladásos növedék, daganat stb.) állapítható meg, — falában nagyszámú parazitás eredetű csomó található, — a tárolás során megromlott (rothadt, fülledt, savanyúan erjedt, megavasodott, szagelváltozással is járó erős penészesedést mutat), — a bél mélyebb rétegeire is ráterjedő vörösfoltosság vagy rozsdásodás állapítható meg, 1998/74/II. szám — nagymértékben szennyezett: = rovarokkal vagy ezek fejlődési alakjaival (ún. kukacosodás), = bármilyen eredetű ürülékkel, = takarmánymaradékkal, = egyéb szennyező anyagokkal, — rágcsálók vagy rovarok által nagymértékben megrágott vagy más módon károsított, — kórokozó mikrobával fertőzött, — meg nem engedett tartósítószerrel kezelt, — egészségre ártalmas vegyi anyaggal és más idegen anyaggal mérgezett, vagy az egészségügyi jogszabályban előírt hatérértéket meghaladó mennyiségben tartalmaz bármilyen vegyi szennyező anyagot vagy szermaradékot, vagy vegyi anyagtól eredően idegen szagú.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes